มีตุ่มที่ปากค่ะตอนเเรกเป็นตุ่มเล็กๆและก็หายไปแต่พอวันถัดมาก็เป็นตุ่มเล็กๆขึ้นมาอีกและมันก็แตกแต่ทีนี้ไม่ยุบค่ะแต่ใหญ่ขึ้นและเป็นช้ำๆและรู้สึกเจ็บและไม่มีน้ำหนองจะเป็นตุ่มแข็งค่ะไม่ทราบว่าจะเป็นอะไรร้ายแรงไหมคะ
 ตุ่มที่ปากมักพบว่าส่วนใหญ่เกิดจากต่อมน้ำลายอุดตัน Mucocoele สะสมตรงริมฝีปาก เป็นถุงน้ำ เมื่อโตขึ้นก็จะแตกออก เป็นแผล เป็นน้ำใสๆแล้วก็เกิดขึ้นใหม่ บางคนเป็นหนองด้วย เกิดแล้วเกิดอีก เป็นวัฏจักรไม่หายเสียที สาเหตุอาจเกิดจาก มีแผลขึ้นมาก่อน อาจเกิดจากแผลร้อนในหรือ ไปกัดโดนริมฝีปากก่อน แล้ว การหายแทนที่จะเป็นผิวหนังริมฝีปากเหมือนทั่วไป กลับเกิดเป็นถุงสะสมน้ำลายไว้ภายในดังนั้นต้องป้องกันไม่ให้เป็นจะดีที่สุดโดยการพยายามทานอาหารช้าๆ ไม่กัดโดนริมฝีปาก ออกกำลังกาย ทานน้ำมาก เพื่อให้สดชื่นไม่เป็นแผลร้อนใน การรักษาต้องทำการผ่าตัด เอาเซลล์ที่สร้างน้ำลายที่ฝังใต้ริมฝีปากออกให้หมด แล้วเย็บเข้าหากันใหม่ บางคนมีขนาดใหญ่ได้ 0.5-1 ซมการวินิจฉัยแยกโรคกับโรคเริม ที่มักเป็นเม็ดใสอยู่ด้านนอก เป็นกลุ่มๆ และตุ่มน้ำลายจาก แผลร้อนในจะเป็นตุ่มเล็กกว่า มีตุ่มๆเดียว แตกแล้วหายเลย นอกจากนี้อาจต้องแยกจากเนื้องอกของเหงือก ด้วย โรค mucocoeleนี้ไม่อันตรายร้ายแรง แต่น่ารำคาญ ควรไปพบแพทย์เพื่อผ่าตัดเอาออกครับ